 Baphinde basala dengwane abagibeli bamabhasi kuqhubeka isiteleka News24Baphinde basala dengwane abagibeli bamabhasi kuqhubeka isitelekaJohannesburg - Iningi labagibeli bamabhasi kudingeke ukuba liphinde libheke ezinye izinto elizohamba ngazo ngoMsombuluko ekuseni njengoba siqhubeka isiteleka sabamabhasi kuzwelonke.Isiteleka siyaqhubeka ngemuva kokubhuntsha kwezingxoxo zezinsuku ezimbili phakathi kwezinyunyana kanye nabaqashi eCommission of Conciliation, Mediation and Arbitration CCMA.Abasebenzi phambilini bebefuna ukwenyuselwa amaholo ngo-12 kanti umqashi ubebeka etafuleni u-7.Abasebenzi bachithe isiphakamiso somqashi sokubenyusela amaholo ngo-8 unyaka wokuqala baphinde benyuselwe ngo-8.5 ngonyaka wesibili, njengoba bona befuna ukwenyuselwa ngo-9.5 ngonyaka wokuqala bese benyuselwa ngo-9 ngonyaka wesibili.OLUNYE UDABA: Bathi uZuma akayekwe phansiIsiteleka sabamabhasi siyaqhubeka, sisazoshuba, kusho okhulumela iSouth African Transport Workers and Allied Workers Union Satawu uZanele Sabela.Sicela nalabo basebenzi abangekho ngaphansi kwenyunyana ukuba babeke phansi amathuluzi ukuze ezongena ngaphansi kwengcindezi umashi.Esitatimendeni esikhishwe ngeSonto, idolobha laseKapa lazise abagibeli ukuthi amabhasi eMyCiTi ngeke abekhona. 